
		
			
				EUSKAL HERRIKO AGINTARITZAREN ALDIZKARIA

				2022ko otsailaren 28a, 42. zenbakia

				


			

			
				BESTELAKO XEDAPENAK

				LURRALDE PLANGINTZA, ETXEBIZITZA ETA GARRAIO SAILA

				990

				28/2022 DEKRETUA, otsailaren 15ekoa, zeinaren bidez urgentziako deklaratzen baita Bilbao Bizkaia Ur Partzuergoak, nahitaez desjabetzeko, honako eskubide eta ondasun hauek okupatzea: Arrigorriagan eta Ugao-Miraballesen, «Arrigorriagako Dimutio auzoko hornidura berria» proiektua burutzeko beharrezko ondasunak eta eskubideak.

				Bilbao Bizkaia Ur Partzuergoak, «Arrigorriagako Dimutio auzoko hornidura berria» proiektuaren espedientea formalki onartu eta gero, proiektua gauzatzeko lur guztiak erabiltzeko beharra adierazi zuen.

				2020ko abenduaren 14an, Bilbao Bizkaia Ur Partzuergoak nahitaezko desjabetze-espedientea hastea eta ondasunen eta eskubideen zerrenda jendaurrean jartzea erabaki zuen, hamabost eguneko epean, prentsan eta 2021eko otsailaren 12ko Bizkaiko Aldizkari Ofizialean (29. zk.). Geroago, 2021eko abenduaren 16an egindako bilkuran, Bilbao Bizkaia Ur Partzuergoak Eusko Jaurlaritzari proiektuak eragiten dituen eskubideak eta ondasunak okupatzeko urgentziaren adierazpena eskatzea erabaki zuen, Nahitaezko Desjabetzearen Legearen 52. artikuluan ezarritakoa betetzeko.

				Urgentziaz okupatu beharreko ondasunak eta eskubideak zehaztuta eta banakatuta agertzen dira espedientean jasotako zerrendan, identifikazioak egiteko datu askirekin agertu ere.  Zerrenda hori jendaurrean jarri zen egoki zenean, eta alegazio bat aurkeztu zen, administrazio-espedientean adierazten denez.

				Zerbitzu teknikoek ikusi dutenez, ez dago espedientea izapidetzeko inolako hirigintza-oztoporik.

				Ondasun eta eskubide horiek okupatzea luzaezintzat jotzen da, honako arrazoi hauengatik:

				Damutio auzoaren ur-hornidura ur-bilketa bidez egiten da. Horrek abonatuentzako arazoak sortzen ditu, horniduraren kalitateari nahiz jarraitutasunari dagokionez.

				Hori dela eta, beharrezkoa da gune hori hornidura-sare orokorreko urez hornitzea, iturburuko uraren ordez. Horri esker, ur-hornikuntzaren kalitatea eta jarraitutasuna bermatu ahal izango da.

				Euskal Autonomia Erkidegoko Lurralde Antolamenduari buruzko maiatzaren 31ko 4/1990 Legearen 26.1.f artikuluan xedatzen denez, Eusko Jaurlaritzari dagokio nahitaez desjabetu beharreko ondasunak eta eskubideak urgentziaz okupatu behar direla deklaratzea, nahitaezko desjabetzeak honako hauek hartzen dituenean: burutze-unitate osoak, lurraldearen hirigintza-antolaketari dagozkion sistema orokorrak edo antolaketa horren elementuren bat eta hiri-lurzoruan egin beharreko banakako jarduketak. Goian aipatutako lege horrek 26.2 artikuluan ezarritakoaren arabera, lurralde-antolamenduaren eskumenak dituen sailburuari zegokion horretarako proposamena aurkeztea Gobernu Kontseiluari.

				Hori dela eta, Lurralde Plangintza, Etxebizitza eta Garraioetako sailburuak proposaturik, eta Gobernu Kontseiluak 2022ko otsailaren 15eko bilkuran gaia aztertu ondoren, honako hau

				

				XEDATZEN DUT:

				Artikulu bakarra.– Nahitaezko Desjabetzeari buruzko Legearen 52. artikuluan eta Euskal Herriko Lurralde Antolakuntzari buruzko Legearen 26. artikuluan xedatutakoari jarraituz, nahitaez desjabetzeko, «Arrigorriagako Dimutio auzoko hornidura berria» proiektua burutzeko beharrezkoak diren ondasunak eta eskubideak Bilbao Bizkaia Ur Partzuergoak urgentziaz okupatu beharrekoak direla deklaratzea. Berariaz abiarazitako espedientean jasotako zerrendan daude zehaztuta eta banakatuta ondasun eta eskubide horiek.

				AZKEN XEDAPENA

				Dekretu honek amaiera ematen dio administrazio-bideari, eta, beronen aurka, aurretiaz  berraztertze-errekurtsoa jar dakioke Gobernu Kontseiluari, hilabeteko epean, edo, bestela, zuzenean, administrazioarekiko auzi-errekurtsoa jar daiteke Euskal Autonomia Erkidegoko Justizia Auzitegi Nagusiko Administrazioarekiko Auzien Salan, bi hilabeteko epean. Epeok dekretu hau argitaratu eta hurrengo egunean hasiko dira.

				Vitoria-Gasteizen, 2022ko otsailaren 15ean.

				Lehendakaria,

				IÑIGO URKULLU RENTERIA.

				Lurralde Plangintza, Etxebizitza eta Garraioetako sailburua,

				IGNACIO MARÍA ARRIOLA LÓPEZ.

			

			
				
EUSKAL HERRIKO AGINTARITZAREN ALDIZKARIA
www.euskadi.eus

			

		

	OEBPS/images/136613.png
EHAX

DOK..: XXXXX
2022-02-28





